**NÁVRH**

**Rámcová dohoda**

 **č. SE-VO-2023/XXXXXX-XXX**

**na**

 **dodanie čistopisov dokladov Slovenskej republiky ID1**

**uzatvorená podľa § 409 zákona č. 513/1991 Z. z. Obchodný zákonník v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)**

**(ďalej len „dohoda“)**

**Zmluvné strany**

**Predávajúci:**

**Názov: ...........................**

Zápis v obchodnom registri: **...........................**

Sídlo: **...........................**

IČO: **...........................**

DIČ alebo IČ DPH: **...........................**

Bankové spojenie: **...........................**

Číslo účtu: **...........................**

Kód banky: **...........................**

IBAN: **...........................**

BIC: **...........................**

Osoba oprávnená konať: **...........................**

 *(ďalej len „predávajúci“)*

a

**Kupujúci:**

Názov: **Slovenská republika zastúpená** **Ministerstvom vnútra Slovenskej republiky**

Sídlo:Pribinova 2, 812 72 Bratislava, Slovenská republika

IČO: 00 151 866

Identifikačné číslo pre DPH: SK 2020571520

Bankové spojenie: Štátna pokladnica

Číslo účtu: 7000180023 / 8180

Osoba oprávnená konať: xxxxxxxx

*(ďalej tiež* *len „kupujúci“)*

*Na účely tejto Dohody sa Kupujúci a Predávajúci označujú spoločne aj ako „Zmluvné strany“ a každý samostatne ako „Zmluvná strana“.*

**Preambula**

Kupujúci má záujem na dodaní predmetu dohody, na obstaranie ktorého bolo vyhlásené verejné obstarávanie.
Na základe výsledku verejného obstarávania uzatvárajú Zmluvné strany túto dohodu.

V súlade s ustanovením bodu 24. Súťažných podkladov sa dohoda uzatvára s tromi úspešnými uchádzačmi,
ktorí sa umiestnili na prvých troch miestach:

1. [●], so sídlom [●], IČO: [●]

2. [●], so sídlom [●], IČO: [●]

3. [●], so sídlom [●], IČO: [●]

(ďalej jednotlivo aj „Účastník dohody“ a spolu všetci len „Účastníci dohody“).

**Článok I**

**Predmet zmluvy**

1. Predmetom tejto zmluvy je záväzok predávajúceho vyvinúť, vyrobiť a dodať kupujúcemu
(i) čistopisy dokladov Slovenskej republiky (ďalej len „**čistopisy**“),

(ii) vzory čistopisov, ako sú špecifikované v tejto zmluve (ďalej len „**specimen**“),

(iii) skúšobné vzory čistopisov na otestovanie v personalizačných zariadeniach (ďalej len „**skúšobné
 vzory**“)

(iv) popisné letáky v slovenskom aj anglickom jazyku (ďalej len **„leták**“),

a to v súlade s podmienkami uvedenými v tejto zmluve a/alebo v realizačnej kúpnej zmluve uzatvorenej podľa čl. XX tejto zmluvy (ďalej len „realizačná zmluva“) a previesť na kupujúceho vlastnícke právo k týmto čistopisom, specimenom, skúšobným vzorom a letákom a udeliť príslušné licencie v súlade s čl. XIII tejto dohody. Kupujúci sa zaväzuje prevziať čistopisy, specimeny, skúšobné vzory a letáky vyrobené a dodané v súlade s podmienkami uvedenými v tejto dohode a/alebo realizačnej zmluve a zaplatiť za ne predávajúcemu dohodnutú kúpnu cenu v súlade s čl. VIII. tejto dohody.

1. Táto dohoda predstavuje rámcovú dohodu zmluvných strán, ktorá okrem práv a povinností zmluvných strán ustanovuje najmä najvyššiu kúpnu cenu za výrobu a dodanie jedného čistopisu uvedeného v Prílohe č. 2 tejto dohody (ďalej len „jeden čistopis“). Zmluvné strany sa dohodli, že konkrétne množstvo čistopisov, specimenov, skúšobných vzorov a letákov, ako aj termíny ich dodania budú dohodnuté pre každú dodávku v realizačnej zmluve, pričom na každú dodávku sa bude vzťahovať aj táto dohoda, ak v realizačnej zmluve nie je výslovne dohodnuté v konkrétnej veci alebo v celku inak.
2. Zmluvné strany činia nesporným, že kupujúci nie je povinný počas doby trvania tejto dohody uzavrieť realizačné zmluvy na výrobu a dodanie čistopisov, specimenov, skúšobných vzorov a letákov, ako je dohodnuté v tejto dohode.

**Článok II**

**Doklady**

1. Čistopisy dokladov Slovenskej republiky sa na účely tejto dohody rozumejú doklad formátu ID 1:
2. občiansky preukaz Slovenskej republiky formátu Európskej únie (ďalej len „občiansky preukaz“),
3. povolenie na pobyt Slovenskej republiky formátu Európskej únie (ďalej len „povolenie na pobyt“),
4. alternatívny identifikátor (ďalej len „alternatívny identifikátor“),
5. vodičský preukaz Slovenskej republiky formátu Európskej únie (ďalej len „vodičský preukaz“),
6. osvedčenie o evidencii časť I. Slovenskej republiky formátu Európskej únie (ďalej len „osvedčenie o evidencii časť I.“).
7. Ak sa v názve konkrétneho článku tejto zmluvy alebo v jej prílohách uvádza, že ide o dojednanie týkajúce sa len niektorého z dokladov podľa ods. 1 tohto článku dohody, rozumie sa v takom článku alebo v prílohe či jej časti pod pojmami „čistopis“, „specimen“, „skúšobný vzor“ a „leták“ vždy čistopis, specimen, skúšobný vzor a leták toho dokladu, ktorého sa takýto článok alebo príloha či jej časť týka; ak ide o článok, prílohu alebo jej časť, ktorá nemá v názve uvedené, že ide o článok, prílohu alebo jej časť týkajúcu sa konkrétneho dokladu alebo má v názve uvedené, že je spoločným ustanovením, rozumie sa tým vždy čistopis, specimen, skúšobný vzor a leták všetkých dokladov, ktorých sa táto zmluva týka, pokiaľ nie je v konkrétnom prípade výslovne uvedené, že ide o čistopis, specimen, skúšobný vzor alebo leták len niektorého z dokladov.

**Článok III**

**Vyhotovenie čistopisov a s tým súvisiace povinnosti predávajúceho**

1. Predávajúci sa zaväzuje vyrobiť a dodať kupujúcemu čistopisy v akosti a vyhotovení podľa tejto dohody a podrobne špecifikovanými v Prílohe č.1 tejto dohody.
2. Predávajúci nesmie veci, ktoré na účely výroby a dodania čistopisov dokladov prevzal od kupujúceho, ani informácie o nich, sprístupniť tretím osobám. V prípade porušenia povinnosti predávajúceho podľa predchádzajúcej vety tohto článku dohody, je predávajúci povinný zaplatiť kupujúcemu zmluvnú pokutu vo výške 133 000,- eur za (slovom: jednostotridsaťtritisíc eur) každé jednotlivé porušenie tejto povinnosti a kupujúci má právo písomne odstúpiť od celej tejto dohody a/alebo od príslušnej realizačnej zmluvy.
3. Predávajúci je povinný veci, ktoré na účely výroby a dodania čistopisov dokladov prevzal od kupujúceho vrátiť kupujúcemu v stave v akom ich od kupujúceho prevzal najneskôr päť (5) pracovných dní odo dňa doručenia písomnej žiadosti kupujúceho. V prípade porušenia povinnosti predávajúceho podľa predchádzajúcej vety tohto článku dohody, bude predávajúci povinný zaplatiť kupujúcemu zmluvnú pokutu vo výške 1 333,- eur (jedentisíctristotridsaťtri eur) za každý ukončený deň omeškania.
4. Zmluvné strany sa dohodli, že ak na základe zmeny všeobecne záväzných právnych predpisov platných na území SR dôjde k zmene technických, bezpečnostných či iných požiadaviek na výrobu a dodanie predmetu tejto dohody alebo jeho časti, je predávajúci povinný vyrobiť a dodať predmet tejto dohody alebo jeho časť v súlade s týmito novými požiadavkami, ak sú mu predávajúcim oznámené v písomnej forme a v dostatočnom časovom predstihu. Za dostatočný časový predstih sa vždy považuje oznámenie týchto požiadaviek pred uzatvorením realizačnej zmluvy.
5. Zmluvné strany sa dohodli, že predávajúci je povinný zabezpečiť, že úroveň technologického zabezpečenia dokladov nebude klesať a na tento účel je povinný na výzvu kupujúceho doručenú v dostatočnom časovom predstihu vykonať v prípade poklesu tejto úrovne vzhľadom k technologickému pokroku upgrade ochranných prvkov na čistopisoch; za dostatočný časový predstih sa vždy považuje oznámenie týchto požiadaviek pred uzatvorením realizačnej zmluvy.
6. Predávajúci je povinný poskytnúť kupujúcemu súčinnosť pri nastavovaní personalizačnej technológie (najmä nastavovanie mechanického posunu, otváranie knižky, parametrov laserového gravírovania, atramentovej tlače, čipovej personalizácie).
7. Zmluvné strany v súčinnosti vykonajú tzv. Key Ceremony, počas ktorej bude u kupujúceho zavedený jedinečný kľúč používaný iba medzi predávajúcim a kupujúcim na účel uzamknutia čipov, a tým zamedzenia ich zneužitiu v prípade straty kontroly nad čistopismi. Vygenerovanie a bezpečné (separátne) doručenie častí kľúča bude vykonané na náklady predávajúceho zakaždým, ak dôjde ku kompromitácii kľúča.
8. Predávajúci je ku každému dokladu, ktorý vyrába a dodáva kupujúcemu, povinný viesť dokumentáciu čistopisu, ktorá pozostáva z nasledovných dokumentov:

#### *Špecifikácia produktu - obsahuje parametre čistopisu (rozmery, pozície, farby, popisy ochranných prvkov, tolerancie),*

#### *Katalóg chýb - obsahuje popisy jednotlivých kategórií chýb s názornými príkladmi (specimen, časti specimenov, čistopisov alebo aj dokladov), čo je považované za reklamovateľnú chybu a čo nie,*

#### *Kódovník chýb - obsahuje štandardizované označenie chýb dokladov používané u kupujúceho s ich popisom,*

#### *Leták.*

**Článok IV**

**Množstvo čistopisov**

1. Zmluvné strany sa dohodli, že celkové množstvo čistopisov, ktoré sa predávajúci počas trvania tejto dohody zaviaže vyrobiť a dodať kupujúcemu, je obmedzené výškou maximálnej celkovej ceny, ktorá je stanovená v súlade s verejným obstarávaním a cenovou ponukou predávajúceho, ktorá je uvedená v Prílohe č. 2 tejto dohody.
2. Dodávka čistopisov podľa ods. 1 tohto článku dohody sa uskutoční v čiastkových dodávkach v množstvách a v termínoch, dohodnutých pre každú čiastkovú dodávku v realizačnej zmluve.

**Článok V**

**Podmienky prepravy a dodania čistopisov**

1. Predávajúci je povinný dodať čistopisy na adresu Národné personalizačné centrum, Vápencová 36, Bratislava, Slovenská republika (ďalej len „miesto dodania“ alebo „NPC“). V prípade, ak posledný deň lehoty na dodanie čistopisov pripadne na deň pracovného pokoja v krajine sídla kupujúceho alebo predávajúceho, zmluvná strana, ktorá má sídlo v krajine, v ktorej nastala táto skutočnosť, musí túto skutočnosť druhej strane oznámiť najmenej dva (2) pracovné dni vopred. Predávajúci je v takom prípade povinný dodať čistopisy v prvý pracovný deň nasledujúci po takomto dni pracovného pokoja.
2. Predávajúci je povinný najmenej päť (5) pracovných dní pred termínom príslušnej čiastkovej dodávky oznámiť kupujúcemu presný termín dodania a podrobnosti o tejto dodávke v zmysle tejto dohody v zakódovanej forme, ktorá bude dohodnutá medzi zmluvnými stranami.
3. Predávajúci je povinný zabaliť a prepraviť čistopisy podľa podmienok uvedených v Prílohe č. 3 tejto dohody, spolu s protokolmi podľa Prílohy č. 3 tejto dohody.
4. Kupujúci a predávajúci podpíšu o prevzatí čistopisov protokol o odovzdaní a prevzatí, ktorý bude obsahovať:
5. číslo tejto dohody a číslo realizačnej zmluvy,
6. čísla škatúľ, väčších škatúľ a europaliet prevzatých kupujúcim.
7. Kupujúci je oprávnený odmietnuť prevziať čistopisy, ak boli dodané v poškodenom balení alebo v prípade, ak neboli zabalené v súlade s podmienkami uvedenými v tejto zmluve a v Prílohe č. 1 tejto dohody; o tejto skutočnosti je kupujúci povinný bezodkladne informovať predávajúceho. Predávajúci je v takom prípade povinný do šiestich (6) pracovných dní odo dňa doručenia informácie kupujúceho o odmietnutí prevzatia čistopisov dodať kupujúcemu čistopisy vyrobené a zabalené v súlade s podmienkami uvedenými v tejto dohode v nepoškodenom balení. Všetky náklady spojené s dôvodným odmietnutím čistopisov zo strany kupujúceho podľa tohto odseku tohto článku dohody a dodávkou čistopisov v nepoškodenom balení v súlade s podmienkami uvedenými v  ods. 3 tohto článku dohody zo strany predávajúceho, znáša predávajúci.
8. Ak predávajúci bude v omeškaní s riadnym a včasným dodaním čistopisov a/alebo prevodom vlastníckeho práva k nim za podmienok uvedených v tejto dohode v rámci čiastkovej dodávky, kupujúci bude mať nárok na zľavu z kúpnej ceny vo výške 0,25 % zo sumy, ktorá sa vypočíta ako súčin kúpnej ceny jedného čistopisu bez DPH (čl. VIII. ods. 1 tejto dohody) a počtu čistopisov s  dodaním ktorých a/alebo prevodom vlastníckeho práva ohľadom ktorých, je predávajúci v omeškaní, a to za každý ukončený kalendárny deň omeškania.

**Článok VI**

**Zodpovednosť za vady a záruka za akosť**

1. Kontrola kvality čistopisov sa vykonáva spôsobom podľa Prílohy č. 1 tejto dohody. Čistopisy majú vady, ak :
	1. nie sú vyrobené a/alebo dodané kupujúcemu v akosti a vyhotovení v súlade s touto dohodou, a/alebo,
	2. neboli dodané v množstve podľa príslušnej realizačnej zmluvy.
2. Záručná doba na čistopisy je desať (10) rokov odo dňa ich prevzatia kupujúcim a predávajúci sa zaväzuje, že čistopisy si počas tejto doby zachovajú vlastnosti v súlade s touto dohodou. Záruka sa nevzťahuje na vady čistopisov vzniknuté v dôsledku neodborného zaobchádzania, za ktoré zodpovedá kupujúci alebo konečný užívateľ.
3. Vady podľa ods. 1 a  tohto článku dohody je kupujúci povinný oznámiť predávajúcemu do štrnástich (14) pracovných dní po tom, čo ich kupujúci zistil, najneskôr do uplynutia lehoty podľa ods. 2 prvej vety tohto článku dohody. Ustanovenie § 427 a § 428 Obchodného zákonníka sa nepoužijú.
4. Ak majú akékoľvek čistopisy akúkoľvek vadu podľa ods. 1 tohto článku dohody v čase ich prevzatia kupujúcim alebo ak takáto vada vznikne po čase ich prevzatia kupujúcim, avšak je spôsobená porušením povinností predávajúceho, alebo ak si čistopisy nezachovajú vlastnosti v súlade s podmienkami podľa tejto zmluvy, má kupujúci vždy právo:
	1. požadovať od predávajúceho, aby bez zbytočného odkladu, najneskôr do štrnástich (14) pracovných dní odo dňa doručenia oznámenia kupujúceho o vade, na svoje náklady odstránil vady, a to:
5. v prípade chýbajúceho množstva čistopisov, dodaním chýbajúcich čistopisov do miesta dodania (čl. V. ods.1 tejto dohody),
6. v prípade iných vád čistopisov náhradou vadných čistopisov novými čistopismi v akosti a vyhotovení v súlade s touto dohodou a  ich dodaním na svoje náklady kupujúcemu do miesta dodania (čl. V. ods.1 tejto zmluvy); ustanovenie § 438 a § 441 Obchodného zákonníka sa nepoužijú, alebo
	1. požadovať primeranú zľavu z kúpnej ceny; ustanovenie § 439 ods.3 Obchodného zákonníka sa nepoužije.
7. V prípade, že predávajúci neodstráni vady čistopisov v lehote a spôsobom uvedeným v ods. 4 v bode 4.1. tohto článku dohody, bude kupujúci oprávnený požadovať primeranú zľavu z kúpnej ceny čistopisov.
8. Do doby odstránenia vád podľa ods. 4 bodu 4.1.tohto článku dohody nie je kupujúci povinný zaplatiť časť kúpnej ceny čistopisov, ktorá by zodpovedala jeho nároku na zľavu, ak by vady neboli odstránené.
9. Ak viac ako 5 % z kupujúcim náhodne vybraných 500 čistopisov v rámci ktorejkoľvek dodávky má vady, považuje sa celá dodávka za vadnú a kupujúci má právo uplatniť nároky podľa ods. 4, 5 a 6 tohto článku dohody ohľadom celej príslušnej dodávky.
10. Ak viac ako 5 % čistopisov dodaných v rámci ktorejkoľvek dodávky má vady, považuje sa celá príslušná dodávka za vadnú a kupujúci má právo uplatniť nároky podľa ods. 4, 5 a 6 tohto článku dohody ohľadom celej príslušnej dodávky.
11. Kupujúci nemá právo požadovať dodanie náhradných čistopisov (ods.4 bod 4.1. písm. b) tohto článku dohody), ktoré nemôže vrátiť v stave, v akom ich dostal. Ustanovenie predchádzajúcej vety neplatí, ak:
	1. nemožnosť vrátiť čistopisy v tom stave, v akom ich kupujúci dostal, nie je spôsobená konaním alebo opomenutím kupujúceho, alebo
	2. k zmene stavu čistopisov, vrátane ich úplného alebo čiastočného zničenia alebo zhoršenia ich vlastností, došlo v dôsledku prehliadky vykonanej kupujúcim alebo osobou poverenou kupujúcim personalizáciou čistopisov alebo inou osobou poverenou kupujúcim za účelom zistenia vád čistopisov, alebo
	3. pred objavením vád kupujúci, osoba poverená kupujúcim podľa ods. 9.2. tohto článku dohody alebo konečný užívateľ čistopisy úplne alebo čiastočne spotreboval alebo ich pozmenil pri ich obvyklom použití.

Vrátenie čistopisov predávajúcemu sa uskutoční v mieste dodania (čl. V ods.1 tejto dohody) na náklady predávajúceho. Predávajúci je v miere, v akej to okolnosti konkrétneho prípadu umožnia, oprávnený skontrolovať a overiť vady oznámené kupujúcim, ak možnosť vrátenia čistopisov predávajúcemu je obmedzená v dôsledku výnimiek uvedených v bodoch 9.1. až 9.3 tohto článku dohody.

1. Čistopisy majú právne vady, ak sú zaťažené právom tretej osoby alebo ak existujú záväzky predávajúceho na zriadenie takýchto práv tretej osoby v čase ich prevzatia kupujúcim (napr. záložné právo a pod.) (ďalej len „právne vady“); ustanovenie § 433 Obchodného zákonníka sa nepoužije.
2. Právne vady je kupujúci povinný oznámiť predávajúcemu do štrnástich (14) pracovných dní po tom, čo sa dozvedel o uplatnení práva tretej osoby podľa ods. 10 tohto článku dohody; ustanovenie § 435 ods.2 Obchodného zákonníka sa nepoužije.
3. Ak majú akékoľvek čistopisy akúkoľvek právnu vadu podľa ods. 10 tohto článku dohody má kupujúci vždy právo:
	1. požadovať od predávajúceho, aby bez zbytočného odkladu, najneskôr do štyridsať (40) pracovných dní odo dňa doručenia oznámenia kupujúceho o právnej vade, na svoje náklady odstránil právne vady; ustanovenie § 438 a § 441 Obchodného zákonníka sa nepoužije, alebo
	2. požadovať primeranú zľavu z kúpnej ceny; ustanovenie § 439 ods.3 Obchodného zákonníka sa nepoužije.
4. V prípade, že predávajúci neodstráni právne vady čistopisov v lehote podľa ods. 12 bodu 12.1. tohto článku dohody, bude kupujúci oprávnený požadovať primeranú zľavu z kúpnej ceny čistopisov, pričom sa ods. 12 bod 12.2. tohto článku dohody použije obdobne alebo je kupujúci oprávnený písomne odstúpiť od celej tejto dohody a/alebo od príslušnej realizačnej zmluvy; ustanovenie § 441 Obchodného zákonníka sa nepoužije.
5. Do doby odstránenia právnych vád podľa ods. 12 bodu 12.1. tohto článku dohody nie je kupujúci povinný zaplatiť časť kúpnej ceny čistopisov, ktorá by zodpovedala jeho nároku na zľavu, ak by právne vady neboli odstránené.
6. V prípade právnych vád čistopisov je predávajúci zároveň povinný bez zbytočného odkladu odo dňa doručenia oznámenia kupujúceho o právnej vade, oslobodiť kupujúceho od nárokov tretích osôb, vrátane úhrady všetkých skutočných nákladov a škôd, ktoré kupujúcemu vznikli v dôsledku uplatnenia nárokov zo strany tretích osôb. Kupujúci je povinný predávajúcemu za účelom splnenia jeho povinnosti podľa predchádzajúcej vety  tohto článku dohody poskytnúť všetku súčinnosť, ktorú možno od neho rozumne očakávať, najmä informácie, ktorými kupujúci disponuje.
7. Počas doby odo dňa uplatnenia práva zo zodpovednosti za vady až do dňa odstránenia zistenej vady a dodania čistopisov bez vád spĺňajúcich podmienky podľa tejto dohody do miesta dodania záručná doba podľa ods. 2 prvej vety tohto článku dohody neplynie a o túto dobu sa predlžuje.
8. V súvislosti s novými čistopismi dodanými kupujúcemu podľa ods. 4 tohto článku dohody, začína od ich prevzatia kupujúcim plynúť nová záručná doba za podmienok uvedených v tomto článku dohody.
9. Kupujúci si vyhradzuje právo prevziať výhradne čistopisy bez vád a právnych vád.
10. Voľba medzi nárokmi podľa ods. 4 bodu 4.1. až 4.3. tohto článku dohody, patrí výlučne kupujúcemu.

**Článok VII**

**Nebezpečenstvo škody a vlastnícke právo**

Nebezpečenstvo škody na čistopisoch a vlastnícke právo k nim prechádza na kupujúceho v momente ich prevzatia od predávajúceho.

**Článok VIII**

**Maximálna kúpna cena a maximálna lehota dodania**

1. Maximálna kúpna cena za výrobu a dodanie jedného čistopisu bez DPH je uvedená v Prílohe č. 2 tejto dohody. Ak je predávajúci platcom DPH, kúpna cena sa navyšuje o sadzbu DPH podľa osobitných predpisov.
2. Kúpna cena za každú čiastkovú dodávku sa vypočíta ako súčin kúpnej ceny jedného čistopisu v rámci čiastkovej dodávky a počtu čistopisov prevzatých kupujúcim v rámci príslušnej čiastkovej dodávky.
3. Kúpna cena zahŕňa:
4. náklady na výrobu čistopisov, vrátane výroby po zmene požiadaviek a pri upgrade ochranných prvkov (čl. III ods. 4 alebo 5 tejto d),
5. náklady na vedenie dokumentácie čistopisu (čl. III ods. 8 tejto dohody),
6. náklady na balenie čistopisov,
7. náklady na testovanie čistopisov,
8. náklady na skladovanie čistopisov u predávajúceho,
9. náklady na dopravu čistopisov do miesta dodania (čl. V ods.1 tejto dohody),
10. náklady spojené s poistením čistopisov do času ich prevzatia kupujúcim v mieste dodania (čl. V ods.1 tejto dohody),
11. cenu výroby kontrolných skúšobných vzoriek podľa čl. X ods. 1 písm. e) tejto dohody a ich dodania do miesta dodania,
12. cenu výroby specimenov a ich dodania do miesta dodania podľa čl. XI ods. 1 tejto dohody,
13. cenu výroby skúšobných vzorov a ich dodania do miesta dodania podľa čl. XI ods. 2 tejto dohody,
14. cenu výroby letákov a ich dodania do miesta dodania podľa čl. XI ods.3 tejto dohody,
15. cenu výroby materiálov a ich dodania do miesta dodania podľa čl. XI ods. 5 tejto dohody,
16. náklady na účasť štyroch (4) expertov Ministerstva vnútra Slovenskej republiky pri schvaľovacom procese vývoja dokladu.
17. Maximálna lehota dodania čistopisov dokladov formátu ID 1 je **do 120 dní** od podpisu realizačnej zmluvy.

Pre prvú dodávku schválených čistopisov platí všeobecná lehota do jednostoosemdesiat (180) dní od podpisu realizačnej zmluvy.

1. Zmluvné strany sa dohodli, že každá zo zmluvných strán je oprávnená po uplynutí kalendárneho roka, najneskôr však do 31.3. toho ktorého kalendárneho roka, písomne navrhnúť percentuálnu úpravu jednotkových cien. Zvýšenie alebo zníženie jednotkových cien sa uskutoční o priemernú mieru inflácie alebo deflácie potvrdenú Štatistickým úradom SR oproti predchádzajúcemu roku. V prípade zmeny jednotkových cien sa primerane upraví aj celková hodnota rámcovej dohody o percentuálne zvýšenie/zníženie jej zostávajúcej, nevyčerpanej hodnoty. Každé zvýšenie alebo zníženie cien bude predmetom písomného dodatku.

**Článok IX**

**Platobné podmienky a fakturácia**

1. Kúpna cena za čistopisy dodané v súlade s podmienkami uvedenými v tejto dohode bude kupujúcim zaplatená na základe faktúr vystavených predávajúcim za jednotlivé dodávky a doručených kupujúcemu.
2. Predávajúcemu vznikne nárok na úhradu kúpnej ceny za jednotlivú dodávku po jej prevzatí kupujúcim. Podmienkou vzniku nároku predávajúceho podľa predchádzajúcej vety je aj riadne splnenie jeho povinností podľa čl. XI. tejto dohody.
3. Vystavenú faktúru je predávajúci povinný doručiť na túto adresu:

Ministerstvo vnútra Slovenskej republiky

Sekcia ekonomiky

Pribinova 2

812 72 Bratislava

1. Splatnosť faktúry je tridsať (30) dní odo dňa doručenia faktúry kupujúcemu za predpokladu, že doručená faktúra bude spĺňať všetky podmienky podľa ods. 5 a 6 tohto článku dohody.
2. Faktúra musí byť kupujúcemu doručená v troch (3) vyhotoveniach v slovenskom jazyku a musí obsahovať nasledujúce údaje:
	1. obchodné meno alebo názov a adresu sídla predávajúceho a kupujúceho,
	2. identifikačné číslo organizácie kupujúceho a predávajúceho, ak je pridelené,
	3. daňové identifikačné číslo alebo identifikačné číslo pre DPH predávajúceho a kupujúceho,
	4. bankové spojenie a číslo účtu predávajúceho,
	5. kúpna cena za príslušnú dodávku bez DPH, kúpna cena jedného čistopisu bez DPH a počet kusov čistopisov dodaných v rámci príslušnej dodávky,
	6. ak je predávajúci povinný znížiť kúpnu cenu za príslušnú dodávku o zľavu podľa tejto zmluvy,
	7. sadzba DPH a suma DPH alebo údaj o tom, že predávajúci nie je platcom DPH,
	8. čísla protokolov podľa čl. V ods. 3 tejto dohody a protokolov o odovzdaní a prevzatí podľa čl. V ods. 4 tejto dohody,
	9. číslo tejto dohody a realizačnej zmluvy,
	10. poradové číslo faktúry, dátum jej vyhotovenia a dátum vzniku daňovej povinnosti pre DPH,
	11. podpis predávajúceho alebo osoby oprávnenej konať za alebo v mene predávajúceho.
3. Prílohou faktúry musí byť protokol o odovzdaní a prevzatí podpísaný kupujúcim a predávajúcim (čl. V ods.4 tejto dohody ) v troch (3) vyhotoveniach v slovenskom jazyku.
4. V prípade, že doručená faktúra nebude spĺňať všetky podmienky podľa ods. 5 alebo 6 tohto článku dohody, kupujúci je oprávnený vrátiť faktúru predávajúcemu, pričom nová lehota splatnosti tridsať (30) dní začne plynúť dňom doručenia novej faktúry vystavenej predávajúcim, ktorá bude spĺňať všetky podmienky podľa ods. 5 a 6 tejto dohody.
5. Kúpna cena bude zaplatená bezhotovostným prevodom, bez otvorenia akreditívu.
6. Náklady banky príjemcu platby, ktoré sú spojené s prevodom týchto platieb, hradí príjemca platby.
7. V prípade, že je kupujúci v omeškaní s úhradou faktúry, bude povinný zaplatiť predávajúcemu úrok z omeškania v zákonom stanovenej výške z neuhradenej časti kúpnej ceny za každý ukončený deň omeškania s jej uhradením.
8. V prípade, že kupujúci neuhradí splatnú faktúru ani v dodatočnej lehote tridsať (30) dní poskytnutej mu zo strany predávajúceho, predávajúci bude mať právo písomne odstúpiť od tejto dohody.
9. Kupujúci a predávajúci sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii  a centrálnom elektronickom systéme a o doplnení  niektorých zákonov, ktorým  dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.

**Článok X**

**Vývoj, schvaľovací proces čistopisov a výroba**

1. Zmluvné strany sa dohodli, že po uzatvorení prvej realizačnej zmluvy na konkrétny typ dokladu (ďalej len „prvá realizačná zmluva“) a pred prvým začatím výroby čistopisov tohto konkrétneho dokladu (ďalej len „prvá dodávka čistopisov“) je predávajúci povinný predložiť kupujúcemu na schválenie
2. grafické návrhy, vrátane návrhu všetkých ochranných prvkov, tých častí grafického dizajnu jednotlivých čistopisov dokladov, ktoré musí navrhnúť v zmysle Opisu predmetu zákazky, to znamená: UV grafika, OVI prvky, DOVID, reliéfna štruktúra (okrem povolenia na pobyt, ktoré ju neobsahuje), najneskôr do dvadsaťjeden (21) dní od podpisu realizačnej zmluvy. Súčasne predloží návrh farebnosti prevzatej ofsetovej grafiky,  farebnosti UV ochrannej tlače a OVI prvku,
3. cromalinové nátlačky – prevzatý grafický dizajn a grafické návrhy predávajúceho – najneskôr do dvadsaťjeden (21) dní odo dňa schválenia grafických návrhov podľa predchádzajúceho bodu a),
4. vytlačené nezalaminované tlačové hárky (predná aj zadná strana) najneskôr do dvadsaťjeden (21) dní od schválenia cromalinových nátlačkov podľa predchádzajúceho bodu b) – tlačové hárky ofsetovej grafiky, UV grafiky, OVI prvku. Ofsetová grafika na tlačových hárkoch musí byť predložená v optimálnej farebnosti (nominál) a súčasne vo farebnosti max. a min.,
5. vytlačené zalaminované tlačové hárky (hárky so spojením všetkých vrstiev), vrátane reliéfnej štruktúry (s výnimkou povolenia na pobyt, ktoré reliéfne štruktúry neobsahuje) a CLI štruktúry (povolenie na pobyt) a DOVID prvku najneskôr do dvoch (2) dní od schválenia nezalaminovaných tlačových hárkov podľa predchádzajúceho bodu c),
6. reálne vzorky (finálne specimeny) čistopisu jednotlivých dokladov vrátene všetkých bezpečnostných prvkov najneskôr do tridsať (30) dní od schválenia vytlačených zalaminovaných hárkov podľa predchádzajúceho bodu d),
7. najneskôr tridsať (30) dní po schválení vytlačených zalaminovaných hárkov podľa predchádzajúceho bodu d) testovacie specimeny jednotlivých dokladov v požadovaných počtoch podľa Prílohy č. 5 rámcovej dohody do NPC,

(ďalej aj „jednotlivé kroky výroby“).

1. Predávajúci je pri prvej dodávke čistopisov povinný písomne pozvať kupujúceho do miesta výroby čistopisov za účelom schválenia jednotlivého kroku výroby podľa ods. 1 písm. c) a d) tohto článku dohody, a to najmenej šesť (6) pracovných dní pred predpokladaným termínom schválenia jednotlivého kroku výroby podľa ods. 1 písm. b) tohto článku dohody. Dokumenty podľa ods. 1 písm. a), b), e) a f) tohto článku dohody budú doručené predávajúcim na jeho vlastné náklady kupujúcemu na adresu Prezídium Policajného zboru, Odbor dokladov a evidencií, Račianska 45, 812 72 Bratislava do rúk riaditeľa Odboru dokladov a evidencií Prezídia Policajného zboru, riadne zabalené v exportnom balení zabezpečujúcom ich proti poškodeniu, zničeniu, odcudzeniu a sprístupneniu tretím neoprávneným osobám počas ich prepravy na adresu Prezídium Policajného zboru, Odbor dokladov a evidencií, Račianska 45, 812 72 Bratislava.
2. Kupujúci je pri prvej dodávke čistopisov na základe oznámenia predávajúceho podľa ods. 2 tohto článku dohody povinný zabezpečiť účasť svojich zástupcov v mieste výroby čistopisov v deň predpokladaného schválenia jednotlivého kroku výroby podľa ods.1 písm. c) a d) tohto článku dohody uvedenom v oznámení podľa ods.2 tohto článku dohody .
3. Kupujúci je pri prvej dodávke čistopisov povinný oznámiť predávajúcemu, či schvaľuje jednotlivý krok výroby alebo mu oznámiť svoje námietky k takémuto jednotlivému kroku výroby nasledovne:
4. ak ide o jednotlivý krok výroby podľa ods. 1 písm. c) a d) tohto článku dohody, okamžite v deň predloženia kupujúcemu na jeho schválenie; predávajúci je povinný upraviť jednotlivý krok výroby podľa námietok kupujúceho okamžite na mieste, najneskôr ale do dvoch (2) pracovných dní od ich oznámenia,
5. ak ide o jednotlivý krok výroby podľa ods. 1 písm. a) tohto článku dohody, do troch (3) pracovných dní odo dňa predloženia kupujúcemu na jeho schválenie; predávajúci je povinný upraviť jednotlivý krok výroby podľa námietok kupujúceho a predložiť ho opätovne na schválenie do piatich (5) pracovných dní od oznámenia námietok,
6. ak ide o jednotlivý krok výroby podľa ods. 1 písm. b) tohto článku dohody, do piatich (5) pracovných dní odo dňa predloženia kupujúcemu na jeho schválenie, predávajúci je povinný upraviť jednotlivý krok výroby podľa námietok kupujúceho a predložiť ho opätovne na schválenie do piatich (5) pracovných dní od oznámenia námietok,
7. ak ide o jednotlivý krok výroby podľa ods. 1 písm. e) tohto článku dohody, do piatich (5) pracovných dní odo dňa predloženia kupujúcemu na jeho schválenie, predávajúci je povinný upraviť jednotlivý krok výroby podľa námietok kupujúceho a predložiť ho opätovne na schválenie do pätnástich (15) dní od oznámenia námietok,
8. ak ide o jednotlivý krok výroby podľa ods. 1 písm. f) tohto článku dohody, do šesťdesiatich (60) dní odo dňa predloženia kupujúcemu na jeho schválenie; predávajúci je povinný upraviť jednotlivý krok výroby podľa námietok kupujúceho a predložiť ho opätovne na schválenie do tridsiatich (30) dní od oznámenia námietok.
9. O dobu omeškania kupujúceho s oznámením podľa ods. 4 tohto článku dohody, s výnimkou prípadu omeškania v súvislosti s nedostatkami/vadami jednotlivých krokov výroby, sa predlžuje dodacia lehota prvej dodávky čistopisov.
10. Predávajúci je pri prvej dodávke čistopisov povinný upraviť jednotlivé kroky výroby v súlade s námietkami kupujúceho a predložiť ich opätovne kupujúcemu na schválenie podľa lehôt uvedených v ods. 4. Predávajúci je však pri prvej dodávke čistopisov povinný bez zbytočného odkladu upozorniť kupujúceho na nevhodnú povahu jeho pokynov, ak mohol túto nevhodnosť zistiť pri vynaložení odbornej starostlivosti a je povinný postupovať podľa takýchto nevhodných pokynov len, ak kupujúci napriek upozorneniu zo strany predávajúceho na nevhodných pokynoch písomne trval. Schválené jednotlivé kroky výroby budú podpísané obidvoma zmluvnými stranami a uložené u kupujúceho. Ak to povaha schválených a obidvoma zmluvnými stranami podpísaných jednotlivých krokov výroby pripúšťa, tieto budú uložené v jednom vyhotovení aj u predávajúceho.
11. Schválenými jednotlivými krokmi výroby je predávajúci viazaný pri nasledujúcich výrobných krokoch, a to nielen pri prvej dodávke čistopisov, ale aj pri každej ďalšej dodávke čistopisov príslušného dokladu počas trvania tejto dohody.
12. Schválenie jednotlivých krokov výroby zo strany kupujúceho podľa tohto článku dohody v žiadnom smere nezbavuje predávajúceho plnej zodpovednosti za to, že čistopisy budú vyrobené v akosti a vyhotovení v súlade s touto dohodou (čl. III tejto zmluvy a Príloha č. 1 tejto dohody), a to nielen pri prvej dodávke čistopisov, ale aj pri každej ďalšej dodávke čistopisov počas trvania tejto dohody. Predávajúci však nezodpovedá za vady čistopisov spôsobené dodržaním nevhodných pokynov kupujúceho v rozpore s ustanoveniami tejto dohody, na ktorých nevhodnosť predávajúci kupujúceho písomne upozornil, avšak kupujúci písomne trval na ich dodržaní.
13. Ak predávajúci poruší ktorúkoľvek povinnosť podľa ods. 1, 2, 6 alebo 7 tohto článku dohody, kupujúci má právo odstúpiť od celej tejto dohody a/alebo od príslušnej realizačnej zmluvy.
14. Zmluvné strany sa dohodli, že kupujúci je oprávnený jednostranným právnym úkonom doručeným predávajúcemu určiť, že aj po uzatvorení druhej a ďalšej realizačnej zmluvy na konkrétny typ dokladu a pred začatím výroby čistopisov tohto konkrétneho dokladu budú zmluvné strany postupovať podľa ods. 1 až 9 tohto článku dohody, ako aj podľa ďalších ustanovení tejto dohody, ktoré sa vzťahujú na prvú realizačnú zmluvu a prvú dodávku čistopisov. Zmluvné strany sa dohodli, že ak kupujúci právo podľa prvej vety využije, uplatnia sa ustanovenia ods. 1 až 9 tohto článku dohody, ako aj ďalšie ustanovenia tejto dohody, ktoré sa vzťahujú na prvú realizačnú zmluvu a prvú dodávku čistopisov, aj na druhú a ďalšiu realizačnú zmluvu na konkrétny typ dokladu a pred začatím výroby čistopisov tohto konkrétneho dokladu.

**Článok XI**

**Specimeny, skúšobné vzory a letáky**

1. Predávajúci na svoje náklady najneskôr jeden (1) mesiac pred termínom prvej dodávky čistopisov vyrobí a dodá kupujúcemu na adresu Prezídium Policajného zboru, Odbor dokladov a evidencií, Račianska 45, 812 72 Bratislava do rúk riaditeľa Odboru dokladov a evidencií Prezídia Policajného zboru najviac dvetisíc (2000) **specimenov** príslušného dokladu so sériovým číslom, ktoré tvorí písmeno X na každej pozícii písomného znaku a číslica 0 na každej pozícii číslice v čísle čistopisu, označených textom „SPECIMEN“, vyhotoveným červenou farbou s písmenami 12 mm vysokými umiestnenými v strede lícnej aj rubovej strany; laserové gravírovanie údajov na specimene zabezpečuje kupujúci. Na dodanie specimenov podľa prvej vety sa ustanovenia čl. III, V, VI a VII tejto dohody použijú primerane. V prípade omeškania predávajúceho s riadnym a včasným dodaním specimenov kupujúcemu bude predávajúci povinný zaplatiť kupujúcemu zmluvnú pokutu vo výške jedentisíctristotridsaťtri (1 333) eur za každý ukončený deň omeškania.
2. Predávajúci je povinný na svoje náklady najneskôr jeden (1) mesiac pred termínom prvej dodávky čistopisov vyrobiť a dodať kupujúcemu **skúšobné vzory** príslušného dokladu. Na dodanie skúšobných vzorov podľa prvej vety sa ustanovenia čl. III, V, VI. a VII tejto dohody použijú primerane. V prípade omeškania predávajúceho s riadnym a včasným dodaním skúšobných vzorov kupujúcemu bude predávajúci povinný zaplatiť kupujúcemu zmluvnú pokutu vo výške jedentisíctristotridsaťtri (1 333) eur za každý ukončený deň omeškania.
3. Predávajúci je povinný na svoje náklady najneskôr jeden (1) mesiac pred termínom prvej dodávky čistopisov vyhotoviť a dodať kupujúcemu na adresu Prezídium Policajného zboru, Odbor dokladov a evidencií, Račianska 45, 812 72 Bratislava do rúk riaditeľa Odboru dokladov a evidencií Prezídia Policajného zboru dvetisíc (2000) kusov dvojjazyčných **letákov** k príslušnému dokladu, a to v slovenskom aj anglickom jazyku, v písomnej forme a aj v elektronickej forme na CD nosiči vo formáte .doc a .pdf. Letáky je predávajúci povinný dodať kupujúcemu nepoškodené a bez vád a zabaliť ich do riadneho exportného balenia zabezpečujúceho ich proti poškodeniu, zničeniu, odcudzeniu a sprístupneniu tretím neoprávneným osobám počas ich prepravy na adresu Prezídium Policajného zboru, Odbor dokladov a evidencií, Račianska 45, 812 72 Bratislava.
4. Predávajú udeľuje kupujúcemu výhradnú licenciu, výhradné právo v neobmedzenom rozsahu, v neobmedzenom čase a v neobmedzenom územnom rozsahu bezodplatne používať leták v súvislosti s používaním čistopisov a činnosťami s tým súvisiacimi, vrátane používania pre reklamné a publikačné účely. Právo kupujúceho podľa predchádzajúcej vety okrem iného zahŕňa právo vyhotovovať neobmedzené množstvo rozmnoženín letáku, ako aj právo umožniť za podmienok uvedených v tomto odseku výkon práva používať leták tretím osobám. Kupujúci má právo upraviť leták a použiť upravený leták spôsobom uvedeným v tomto odseku.
5. Predávajúci na svoje náklady najneskôr do štrnástich (14) dní odo dňa prevzatia prvej dodávky čistopisov dodá kupujúcemu na adresu Prezídium Policajného zboru, Odbor dokladov a evidencií, Račianska 45, 812 72 Bratislava do rúk riaditeľa Odboru dokladov a evidencií Prezídia Policajného zboru:
6. tri hárky všetkých potlačených a nepotlačených vrstiev jedného korpusu čistopisu príslušného dokladu, ktoré budú zvarené do korpusu čistopisu, a
7. jednu brožúru pozostávajúcu zo všetkých škálovacích hárkov, z ktorých pozostávajú farby tlače v jednotlivej a spoločnej tlači k príslušnému dokladu.
8. Materiály podľa ods. 5 tohto článku dohody je predávajúci povinný dodať kupujúcemu nepoškodené a bez vád a zabaliť ich do riadneho exportného balenia zabezpečujúceho materiály proti poškodeniu, zničeniu, odcudzeniu a sprístupneniu tretím neoprávneným osobám počas ich prepravy na adresu Prezídium Policajného zboru, Odbor dokladov a evidencií, Račianska 45, 812 72 Bratislava. V prípade omeškania predávajúceho s riadnym a včasným dodaním ktoréhokoľvek materiálu podľa ods. 5 tohto článku dohody kupujúcemu bude predávajúci povinný zaplatiť kupujúcemu zmluvnú pokutu vo výške jedentisíctristotridsaťtri (1 333) eur za každý ukončený deň omeškania.
9. Kupujúci nesmie sprístupniť materiály podľa ods. 5 písm. a) alebo b) tohto článku dohody, ich časť alebo akúkoľvek informáciu týkajúcu sa týchto materiálov tretím osobám, s výnimkou sprístupnenia na účely kriminalistickej expertízy alebo na účely plnenia medzinárodných záväzkov Slovenskej republiky alebo ak to vyžadujú platné právne predpisy Slovenskej republiky.
10. Nebezpečenstvo škody na  specimenoch podľa ods. 1 tohto článku dohody, na skúšobných vzoroch podľa ods. 2 tohto článku dohody, na letákoch a CD podľa ods.3 tohto článku dohody a na materiáloch podľa ods. 5 tohto článku dohody, ako aj vlastnícke právo k nim prejde na kupujúceho v momente ich prevzatia od predávajúceho.
11. Ak bude predávajúci v omeškaní so splnením ktorejkoľvek zo svojich povinností podľa tohto článku dohody o viac ako pätnásť (15) dní, je kupujúci oprávnený písomne odstúpiť od celej tejto dohody a/alebo od príslušnej realizačnej zmluvy.

**Článok XII**

**Kontrolné a bezpečnostné opatrenia**

1. Predávajúci je povinný počas trvania záväzkov vyplývajúcich z tejto dohody na svoje náklady viesť presnú a úplnú evidenciu o
2. celkovom množstve vyrobeného materiálu pre výrobu čistopisov, specimenov, kontrolných skúšobných vzoriek podľa čl. X ods. 1 a skúšobných vzorov, tlačových hárkov a makulatúr,
3. skutočnom množstve materiálu použitého pre výrobu čistopisov, specimenov, kontrolných skúšobných vzoriek podľa čl. X ods. 1 a skúšobných vzorov, tlačových hárkov a makulatúr,
4. vadných alebo prebytočných polotovaroch, tlačových hárkoch a makulatúrach,
5. o vadných alebo prebytočných hotových čistopisoch, specimenoch, kontrolných skúšobných vzoriek podľa čl. X ods. 1 a skúšobných vzoroch.
6. Predávajúci je povinný počas trvania záväzkov vyplývajúcich z tejto dohody na svoje náklady viesť osobitne presnú a úplnú evidenciu o
7. celkovom množstve DOVID dodaných predávajúcemu,
8. množstve DOVID spotrebovaných pri výrobe čistopisov, specimenov, kontrolných skúšobných vzoriek podľa čl. X ods. 1 dohody a skúšobných vzorov,
9. množstve DOVID v skladových zásobách predávajúceho,
10. množstve vadných alebo prebytočných DOVID.
11. Predávajúci je povinný na svoje náklady doručiť kupujúcemu na adresu Prezídium Policajného zboru, Odbor dokladov a evidencií, Račianska 45, 812 72 Bratislava do rúk riaditeľa Odboru dokladov a evidencií Prezídia Policajného zboru v lehote do štrnásť (14) dní odo dňa doručenia žiadosti kupujúceho
	1. dokumenty s údajmi podľa ods. 1 a 2 tohto článku dohody, s výnimkou dokumentov s údajmi podľa ods. 1 písm. a) a b) tohto článku dohody; dokumenty s údajmi podľa ods. 1 písm. a) a b) tohto článku dohody je kupujúci oprávnený skontrolovať v prevádzke predávajúceho, pričom sa ods. 9 a 10 tohto článku dohody použijú obdobne,
	2. jednu kópiu výrobného záznamu od výrobcu o počte DOVID dodaných predávajúcemu,
	3. certifikát výrobcu DOVID potvrdzujúci, že okrem počtu DOVID dodaných predávajúcemu žiadne iné DOVID nezostali u výrobcu.
12. Predávajúci je povinný doručiť kupujúcemu dokumenty podľa ods. 3 tohto článku dohody v balení zabezpečujúcom tieto dokumenty proti poškodeniu, zničeniu, odcudzeniu a neoprávnenému sprístupneniu tretím osobám počas ich prepravy na adresu Prezídium Policajného zboru, Odbor dokladov a evidencií, Račianska 45, 812 72 Bratislava. V prípade riadneho a včasného nesplnenia ktorejkoľvek povinnosti podľa ods. 3 tohto článku dohody a tohto odseku tohto článku dohody bude predávajúci povinný zaplatiť kupujúcemu zmluvnú pokutu vo výške jedentisíctristotridsaťtri (1 333) eur za každý ukončený deň omeškania.
13. Predávajúci je povinný na svoje náklady zabezpečiť spôsobom, aby nemohlo dôjsť k ich strate, odcudzeniu, zneužitiu, zničeniu alebo poškodeniu, s výnimkou poškodenia v bežnom výrobnom procese:
	1. materiály pre výrobu čistopisov, specimenov kontrolné skúšobné vzorky podľa čl. X ods. 1 dohody a skúšobných vzorov, vrátane tých, ktoré sú vadné alebo prebytočné,
	2. podklady pre výrobu čistopisov, specimenov, kontrolné skúšobné vzorky podľa čl. X ods. 1 dohody a skúšobných vzorov dodané predávajúcemu kupujúcim,
	3. polotovary a hotové čistopisy, specimeny, čistopisov a skúšobné vzory, vrátane tých, ktoré sú vadné alebo prebytočné.
14. Predávajúci nesmie použiť na iné účely, ako podľa tejto dohody a nesmie sprístupniť alebo odovzdať tretej osobe
	1. materiály pre výrobu čistopisov, specimenov, kontrolné skúšobné vzorky podľa čl. X ods. 1 dohody a skúšobných vzorov, vrátane tých, ktoré sú vadné alebo prebytočné, a
	2. podklady pre výrobu čistopisov, specimenov, kontrolných skúšobných vzoriek podľa čl. X ods. 1 dohody a skúšobných vzorov dodaných predávajúcemu kupujúcim, a
	3. polotovary a hotové čistopisy, specimeny, kontrolné skúšobné vzorky podľa čl. X ods. 1 dohody a skúšobné vzory, vrátane tých, ktoré sú vadné alebo prebytočné.
15. Predávajúci je povinný na svoje náklady zničiť pod dohľadom zamestnancov kontrolného a bezpečnostného oddelenia predávajúceho a zástupcov kupujúceho
	1. vadné materiály pre výrobu čistopisov, specimenov, kontrolné skúšobné vzorky podľa čl. X ods. 1 dohody a skúšobných vzorov, a
	2. vadné polotovary a vadné hotové čistopisy, specimeny kontrolné skúšobné vzorky podľa čl. X ods. 1 dohody a skúšobné vzory.
16. Predávajúci je povinný písomne pozvať kupujúceho do miesta, kde majú byť veci podľa ods. 7 tohto článku dohody zničené, a to najmenej jedenásť (11) pracovných dní pred predpokladaným dňom ich zničenia. Ak sa kupujúci napriek riadnej písomnej výzve predávajúceho zaslanej na adresu Prezídium Policajného zboru, Odbor dokladov a evidencií, Račianska 45, 812 72 Bratislava do rúk riaditeľa Odboru dokladov a evidencií Prezídia Policajného zboru bezdôvodne v navrhovaný deň nedostaví do miesta uvedeného v písomnej výzve predávajúceho, je predávajúci oprávnený zničiť veci podľa ods. 7 tohto článku dohody sám bez prítomnosti kupujúceho. O zničení vecí podľa ods. 7 tohto článku dohody spíšu zmluvné strany protokol o zničení. V prípade, že sa kupujúci nezúčastní zničenia vecí podľa ods. 7 tohto článku dohody, príslušný protokol o zničení podpíše len predávajúci a doručí ho kupujúcemu na svoje náklady na adresu Prezídium Policajného zboru, Odbor dokladov a evidencií, Račianska 45, 812 72 Bratislava do pätnásť (15) dní odo dňa zničenia vecí podľa ods. 7 tohto článku dohody. Predávajúci doručí kupujúcemu príslušný protokol o zničení v balení zabezpečujúcom tento dokument proti poškodeniu, zničeniu, odcudzeniu a sprístupneniu tretím neoprávneným osobám počas jeho prepravy na adresu Prezídium Policajného zboru, Odbor dokladov a evidencií, Račianska 45, 812 72 Bratislava.
17. Predávajúci je povinný umožniť kupujúcemu, na základe písomnej žiadosti doručenej predávajúcemu najmenej štyridsaťosem (48) hodín pred plánovanou kontrolou, kontrolovať u predávajúceho:
	1. množstvo vyrobených, zničených a uskladnených materiálov pre výrobu čistopisov, specimenov, kontrolných skúšobných vzoriek podľa čl. X ods. 1 dohody a skúšobných vzorov, a
	2. množstvo obdržaných, zničených a uskladnených DOVID, a
	3. množstvo vyrobených, zničených a uskladnených čistopisov, specimenov, kontrolných skúšobných vzoriek podľa čl. X ods. 1 písm. a) dohody a skúšobných vzorov, a
	4. plnenie povinností predávajúceho podľa ods.1, 2, 5 až 8 tohto článku dohody.
18. Ak predávajúci neumožní kupujúcemu vykonať kontrolu podľa ods. 9 tohto článku dohody, bude povinný zaplatiť kupujúcemu zmluvnú pokutu vo výške jedentisíctristotridsaťtri (1 333) eur za každé jednotlivé porušenie a kupujúci má právo odstúpiť od celej tejto dohody.
19. Ak predávajúci poruší akúkoľvek povinnosť podľa ods. 1, 2, 5 až 8 tohto článku dohody, je povinný zaplatiť kupujúcemu zmluvnú pokutu vo výške jedentisíctristotridsaťtri (1 333) eur za každé jednotlivé porušenie takejto povinnosti a kupujúci má právo odstúpiť od celej tejto dohody, ak predávajúci neodstráni takéto porušenie do štrnástich (14) dní odo dňa doručenia písomného oznámenia kupujúceho.
20. Najneskôr do dvadsaťpäť (25) pracovných dní po vyrobení celého množstva čistopisov podľa príslušnej realizačnej zmluvy alebo odo dňa zániku tejto zmluvy, podľa toho ktorá skutočnosť nastane skôr, predávajúci na svoje náklady
	1. doručí kupujúcemu na adresu Prezídium Policajného zboru, Odbor dokladov a evidencií, Račianska 45, 812 72 Bratislava do rúk riaditeľa Odboru dokladov a evidencií Prezídia Policajného zboru prehlásenie, ktoré bude obsahovať dokumenty s údajmi podľa ods. 1 a 2 tohto článku dohody a dokumenty podľa ods. 3 písm. b) a c) tohto článku dohody,
	2. doručí kupujúcemu na adresu Prezídium Policajného zboru, Odbor dokladov a evidencií, Račianska 45, 812 72 Bratislava do rúk riaditeľa Odboru dokladov a evidencií Prezídia Policajného zboru podklady pre výrobu čistopisov, specimenov, kontrolných skúšobných vzoriek podľa čl. X ods. 1 dohody a skúšobných vzorov podľa čl. X ods. 1 písm. a) tejto dohody a tiež tie, ktoré mu boli dodané kupujúcim,
	3. zničí pod dohľadom zamestnancov kontrolného a bezpečnostného oddelenia predávajúceho a zástupcov kupujúceho vadné a prebytočné materiály pre výrobu čistopisov, specimenov, kontrolných skúšobných vzoriek podľa čl. X ods. 1 dohody a skúšobných vzorov a vadné a prebytočné polotovary a hotové čistopisy, specimeny, kontrolné skúšobné vzorky podľa čl. X ods. 1dohody a skúšobné vzory.
21. Predávajúci je povinný doručiť kupujúcemu dokumenty podľa ods. 12 písm. a) a b) tohto článku dohody v balení zabezpečujúcom tieto dokumenty proti poškodeniu, zničeniu, odcudzeniu a sprístupneniu tretím neoprávneným osobám počas ich prepravy na adresu Prezídium Policajného zboru, Odbor dokladov a evidencií, Račianska 45, 812 72 Bratislava do rúk riaditeľa Odboru dokladov a evidencií Prezídia Policajného zboru. O odovzdaní dokumentov podľa ods. 12 písm. a) a b) tohto článku dohody bude spísaný protokol, ktorý podpíšu obidve zmluvné strany.
22. Predávajúci je pri zničení vecí podľa ods. 12 písm. c) tohto článku dohody postupovať podľa ods. 8 tohto článku dohody.
23. V prípade riadneho a včasného nesplnenia ktorejkoľvek povinnosti podľa ods. 12 až 14 tohto článku dohody bude predávajúci povinný zaplatiť kupujúcemu zmluvnú pokutu vo výške jedentisíctristotridsaťtri (1 333) eur za každý ukončený deň omeškania.
24. V prípade, že medzi kupujúcim a predávajúcim vznikne spor o existencii vád čistopisov a/alebo specimenov a/alebo skúšobných vzorov dodaných kupujúcemu a/alebo spor o existencii oprávnení kupujúceho podľa čl. VI ods. 4 až 8 tejto dohody v súvislosti s vadami čistopisov a/alebo specimenov a/alebo skúšobných vzorov dodaných kupujúcemu, predávajúcemu až do konečného vyriešenia sporu medzi kupujúcim a predávajúcim (čl. XVII) nevzniká povinnosť podľa ods. 7 a 12 písm. c) tohto článku dohody zničiť takéto vadné čistopisy, specimeny a skúšobné vzory. Predávajúci je v takomto prípade do konečného vyriešenia sporu medzi zmluvnými stranami (čl. XVII) povinný:
	1. na svoje náklady uskladniť takéto vadné čistopisy, specimeny a skúšobné vzory za podmienok uvedených v ods. 5 tohto článku dohody, alebo
	2. dodať na svoje náklady takéto vadné čistopisy, specimeny a skúšobné vzory do miesta dodania a požiadať kupujúceho o ich uskladnenie na náklady predávajúceho; kupujúci môže takejto žiadosti predávajúceho vyhovieť; po konečnom vyriešení sporu bude kupujúci oprávnený zničiť uskladnené vadné čistopisy, specimeny a skúšobné vzory na svoje náklady.
25. Predávajúci je povinný na výzvu kupujúceho zúčastniť sa najmenej raz za dvanásť (12) kalendárnych mesiacov reklamačného stretnutia u kupujúceho, ktorého účelom je konzultácia vyradených vadných čistopisov počas vstupných kontrol a personalizácie. Kupujúci je povinný vždy k 25. dňu kalendárneho mesiaca zaslať predávajúcemu štatistiku vadných čistopisov.
26. Uchádzač musí disponovať úrovňou ochrany utajovaných skutočností na stupeň „EU SECRET“. Priemyselná bezpečnosť sa musí vzťahovať aj na všetky prevádzky, v ktorých sa budú čistopisy dokladov SR vyrábať. Uchádzač musí preukázať existenciu certifikátu poskytnutím jeho overenej kópie ešte pred podpisom rámcovej dohody. Úspešný uchádzač má povinnosť disponovať touto previerkou po celú dobu platnosti Rámcovej dohody.
27. Kupujúci má právo kontrolovať výrobu čistopisov v mieste ich výroby tak u predávajúceho, ako aj u jeho subdodávateľov, čo je predávajúci povinný zabezpečiť, a predávajúci je povinný takúto kontrolu umožniť na základe písomnej žiadosti doručenej predávajúcemu najmenej štyridsaťosem (48) hodín pred plánovanou kontrolou. Ak predávajúci neumožní alebo nezabezpečí možnosť kupujúcemu vykonať kontrolu podľa tohto odseku, je povinný zaplatiť kupujúcemu zmluvnú pokutu vo výške jedentisíctristotridsaťtri (1 333) eur za každé jednotlivé porušenie povinnosti umožniť kontrolu a kupujúci má právo odstúpiť od celej tejto dohody a/alebo od príslušnej realizačnej zmluvy.
28. Predávajúci je povinný bez zbytočného odkladu písomne informovať kupujúceho o akejkoľvek mimoriadnej udalosti, ktorá súvisí s predmetom tejto dohody.

**Článok XIII**

**Licenčná doložka**

1. Kupujúci týmto udeľuje na účely plnenia povinností podľa tejto dohody v súlade s § 24 zákona č. 444/2002 Z. z. o dizajnoch v znení neskorších predpisov predávajúcemu oprávnenie na využívanie (licencia): :
	1. grafického dizajnu čistopisu a
	2. grafického bezpečnostného dizajnu čistopisu.
2. Predávajúci nie je oprávnený poskytnúť výkon práva na grafický dizajn čistopisu a grafický bezpečnostný dizajn čistopisu tretím osobám. Predávajúci nesmie grafický dizajn čistopisu ani grafický bezpečnostný dizajn čistopisu ani informácie o nich sprístupniť ani odovzdať tretím osobám.
3. Kupujúci je počas trvania tejto dohody oprávneným na výkon práva na grafický dizajn čistopisu a grafický bezpečnostný dizajn čistopisu ako aj na poskytnutie ich výkonu iným osobám.
4. Ak predávajúci poruší akúkoľvek svoju povinnosť podľa tohto článku dohody, je povinný zaplatiť kupujúcemu zmluvnú pokutu vo výške jednostotridsaťtritisíc (133 000) eur za každé jednotlivé porušenie tejto povinnosti a kupujúci má právo písomne odstúpiť od celej tejto dohody a/alebo príslušnej realizačnej zmluvy.
5. V prípade uplatnenia práv tretích osôb proti predávajúcemu z dôvodov používania grafického dizajnu čistopisu alebo grafického bezpečnostného dizajnu čistopisu za podmienok uvedených v tejto dohode, je kupujúci povinný bez zbytočného odkladu po doručení oznámenia o uplatnených právach tretích osôb oslobodiť predávajúceho od nárokov tretích osôb, vrátane úhrady všetkých skutočných nákladov a škôd, ktoré predávajúcemu vznikli v dôsledku uplatnenia nárokov zo strany tretích osôb. Predávajúci je povinný kupujúcemu za účelom splnenia jeho povinnosti podľa predchádzajúcej vety  poskytnúť všetku súčinnosť, ktorú možno od neho rozumne očakávať, najmä informácie, ktorými predávajúci disponuje a príslušnú plnú moc na zastupovanie predávajúceho voči tretím osobám, ktoré uplatňujú voči predávajúcemu uvedené nároky.
6. Bez toho, aby boli dotknuté dojednania podľa ods. 1 až 5 tohto článku dohody, zmluvné strany sa dohodli, že ak pri výrobe a dodaní predmetu tejto dohody alebo jeho časti vznikne dielo podľa zákona č. 185/2015 Z. z. Autorský zákon v znení neskorších predpisov(ďalej len „zákon č. 185/2015 Z. z.“), ktoré je odovzdané kupujúcemu a ku ktorému disponuje predávajúci majetkovými právami v neobmedzenom rozsahu a vykonáva ich vo svojom mene a na vlastný účet, predávajúci udeľuje kupujúcemu odo dňa odovzdania diela kupujúcemu, bezodplatne výhradný súhlas (výhradnú licenciu) na použitie takéhoto diela ktorýmkoľvek a každým zo spôsobov použitia diela, vrátane spôsobov podľa § 19 ods. 4 zákona č. 185/2015 Z. z., a to bez územného obmedzenia a na dobu trvania majetkových práv predávajúceho k dielu.

**Článok XIV**

**Povinnosť mlčanlivosti**

1. Obidve zmluvné strany sa zaväzujú zachovávať mlčanlivosť o všetkých skutočnostiach, informáciách a údajoch, ktoré si navzájom poskytli pri rokovaní o uzavretí tejto dohody ako aj pri realizácii tejto dohody a/alebo realizačnej zmluvy a zaväzujú sa, že tieto skutočnosti, informácie a údaje nezverejnia ani nesprístupnia žiadnym spôsobom tretím osobám bez predchádzajúceho písomného súhlasu druhej zmluvnej strany. Zmluvná strana, ktorá poruší svoju povinnosť podľa predchádzajúcej vety, bude povinná zaplatiť druhej zmluvnej strane za každé takéto porušenie zmluvnú pokutu vo výške sedemdesiattisíc (70 000) eur.
2. Povinnosť mlčanlivosti podľa ods.1 tohto článku dohody sa nevzťahuje na:
	1. zverejnenie a sprístupnenie skutočností, informácií a údajov tretím osobám, v rozsahu v ktorom to vyžadujú všeobecne záväzné právne predpisy platné na území Slovenskej republiky,
	2. sprístupnenie skutočností, informácií a údajov zo strany kupujúceho ďalším orgánom štátnej správy Slovenskej republiky a/alebo rozpočtovým a príspevkovým organizáciám Slovenskej republiky,
	3. sprístupnenie informácií osobám, ktoré vopred písomne odsúhlasil kupujúci, ak ide o sprístupnenie nevyhnutné za účelom splnenia povinností predávajúceho podľa tejto dohoty; predávajúci je v takomto prípade pred poskytnutím údajov povinný zaviazať takúto osobu povinnosťou mlčanlivosti,
	4. sprístupnenie informácií zamestnancom predávajúceho, ktoré je nevyhnutné za účelom splnenia povinností predávajúceho podľa tejto dohody; predávajúci je v takomto prípade pred poskytnutím údajov povinný zaviazať príslušného zamestnanca povinnosťou mlčanlivosti.
3. Predávajúci je povinný v lehote šesť (6) dní odo dňa doručenia výzvy kupujúceho predložiť kupujúcemu doklad o tom, že pred poskytnutím údajov podľa ods. 2 písm. c) alebo d) tohto článku dohody zaviazal príslušnú osobu alebo zamestnanca povinnosťou mlčanlivosti. V prípade omeškania predávajúceho s riadnym a včasným splnením ktorejkoľvek povinnosti podľa tohto odseku tohto článku dohody, predávajúci bude povinný zaplatiť kupujúcemu  zmluvnú pokutu vo výške jedentisíctristotridsaťtri (1 333) eur za každý ukončený deň omeškania.
4. Ak chce predávajúci oznámiť skutočnosti, informácie a údaje tretím osobám podľa ods. 2 tohto článku dohody je povinný vopred písomne požiadať kupujúceho o súhlas s uvedením rozsahu skutočností, informácií a údajov, ktoré sa majú oznámiť, ako aj s označením osoby, ktorej sa tieto skutočnosti, informácie a údaje majú oznámiť, ak to nie je v rozpore so všeobecne záväznými právnymi predpismi platnými na území SR. Ak predávajúci poruší svoju povinnosť podľa tohto odseku, bude povinný zaplatiť kupujúcemu za každé takéto porušenie zmluvnú pokutu vo výške sedemdesiattisíc (70 000) eur.
5. V prípade porušenia ktorejkoľvek povinnosti podľa tohto článku dohody predávajúcim má kupujúci právo odstúpiť od celej tejto dohody a/alebo príslušnej realizačnej zmluvy.
6. Povinnosť mlčanlivosti podľa ods. 1 tohto článku dohody trvá aj po splnení predmetu tejto dohody ako aj po jej skončení.

**Článok XV**

**Korešpondencia**

1. Ak v tejto dohode nie je uvedené inak, akákoľvek korešpondencia medzi zmluvnými stranami v súvislosti s touto dohodou musí mať písomnú formu a musí sa doručiť poštou ako doporučená zásielka s doručenkou alebo kuriérom alebo faxom alebo osobne s vyžiadaním potvrdenia o prijatí na nasledujúce adresy:
	1. v prípade predávajúceho: xxxxxxx
	2. v prípade kupujúceho na adresu predávajúceho, uvedenú v záhlaví tejto zmluvy.
2. Každá zmluvná strana môže zmeniť adresu pre doručovanie korešpondencie podľa ods. 1 tohto článku dohody písomným oznámením druhej zmluvnej strane.
3. Korešpondencia zasielaná poštou ako doporučená zásielka s doručenkou alebo kuriérom sa považuje za doručenú:
	1. keď adresát korešpondenciu prevezme,
	2. uplynutím troch (3) pracovných dní od jej odoslania odosielateľom v prípade, že pošta alebo prevádzkovateľ kuriérskej služby korešpondenciu vráti odosielateľovi ako nedoručiteľnú, alebo ak doručenie korešpondencie bolo zmarené konaním alebo opomenutím adresáta,
	3. okamihom odmietnutia prevziať korešpondenciu, ak adresát prevzatie korešpondencie odmietne.
4. Korešpondencia doručovaná osobne sa považuje za doručenú:
	1. keď ju adresát korešpondencie prevezme,
	2. okamihom neúspešného pokusu o jej doručenie, ak doručenie korešpondencie bolo zmarené konaním alebo opomenutím adresáta,
	3. okamihom odmietnutia prevziať korešpondenciu, ak adresát prevzatie korešpondencie odmietne.
5. V prípade korešpondencie zasielanej faxom sa korešpondencia považuje za riadne doručenú len za predpokladu, že do štyroch (4) pracovných dní je zasielaná korešpondencia doručená adresátovi poštou ako doporučená zásielka s doručenkou alebo kuriérom alebo osobne.
6. Ak v tejto dohode nie je uvedené inak, akákoľvek korešpondencia a dokumenty súvisiace s touto dohodou musia byť doručované adresátovi v slovenskom jazyku alebo s úradne overeným prekladom do slovenského jazyka. Náklady spojené s vyhotovením korešpondencie a dokumentov v slovenskom jazyku a/alebo náklady spojené s úradným prekladom korešpondencie a dokumentov do slovenského jazyka znáša odosielateľ korešpondencie alebo dokumentov.
7. V každej korešpondencii alebo dokumente vyhotovenom v súvislosti s touto dohodou uvedie zmluvná strana, ktorá ich vyhotovuje, číslo tejto dohody.

**Článok XVI**

**Vyššia moc**

1. Za okolnosti vyššej moci sa považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, napr. vojny, živelné katastrofy značného rozsahu majúce súvislosť s predmetom dohody, štrajky a pod. Za vyššiu moc sa však nepovažujú napr. výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy orgánov verejnej moci alebo nezískanie úradných povolení.
2. Nemožnosť zmluvnej strany plniť svoje povinnosti podľa tejto dohody v dôsledku vyššej moci nebude považovaná za porušenie tejto dohody, ak zmluvná strana dotknutá vyššou mocou
	1. prijala všetky rozumné opatrenia a vynaložila náležitú starostlivosť s cieľom splniť svoje povinnosti podľa tejto dohody,
	2. bez zbytočného odkladu, najneskôr však do siedmich (7) kalendárnych dní po vzniku vyššej moci, písomne oznámila druhej zmluvnej strane existenciu vyššej moci.
3. Zmluvná strana, ktorej bolo znemožnené plniť svoje povinnosti podľa tejto dohody v dôsledku vyššej moci, za predpokladu splnenia podmienok podľa ods. 2 tohto článku dohody nezodpovedá za škody takto vzniknuté.
4. Za predpokladu splnenia podmienok podľa ods. 2 tohto článku dohody sa lehota na splnenie povinnosti zmluvnej strany predlžuje o čas, počas ktorého je jej znemožnené vyššou mocou splniť túto svoju povinnosť.
5. Odseky 2 až 4 tohto článku dohody sa neuplatnia, ak vyššia moc vznikla až v čase, keď povinná strana bola v omeškaní s plne ním svojej povinnosti.
6. Ak existencia vyššej moci bude brániť jednej zmluvnej strane v splnení jej povinnosti podľa tejto dohody alebo jej časti viac ako tridsať (30) dní, má druhá zmluvná strana právo odstúpiť od tejto dohody ohľadom plnenia, ktoré je znemožnené vyššou mocou ako aj ohľadom budúcich plnení podľa tejto dohody.
7. Zmluvná strana dotknutá vyššou mocou je povinná oznámiť druhej zmluvnej strane zánik okolností vyššej moci do piatich (5) kalendárnych dní od ich zániku.

**Článok XVII**

**Riešenie sporov**

 V prípade vzniku sporu z tejto dohody, vrátane sporu o jej platnosť, výklad alebo zrušenie, zmluvné strany vyvinú maximálne úsilie s cieľom vyriešiť spor dohodou medzi zmluvnými stranami. Ak sa zmluvným stranám spor podľa predchádzajúcej vety nepodarí vyriešiť dohodou do tridsať (30) dní odo dňa doručenia žiadosti jednej zmluvnej strany o vyriešenie sporu dohodou druhou zmluvnou stranou, každá zmluvná strana má právo požiadať o riešenie sporu vecne a miestne príslušný všeobecný súd Slovenskej republiky.

**Článok XVIII**

**Osobitné ustanovenia**

1. Predávajúci má povinnosť po celú dobu platnosti tejto dohody

a) Uchádzač musí disponovať úrovňou ochrany utajovaných skutočností na stupeň „EU SECRET“. Priemyselná bezpečnosť sa musí vzťahovať aj na všetky prevádzky, v ktorých sa budú čistopisy dokladov SR vyrábať. Uchádzač musí preukázať existenciu certifikátu poskytnutím jeho overenej kópie ešte pred podpisom rámcovej dohody. Uchádzač musí preukázať existenciu oprávnenia na oboznamovanie sa s utajovanými skutočnosťami na požadovaný stupeň úrovne ochrany ešte pred podpisom rámcovej dohody, a to poskytnutím overenej kópie oprávnenia, pokiaľ taký postup neodporuje právnemu poriadku krajiny sídla uchádzača. Pokiaľ poskytnutie kópie oprávnenia podľa predchádzajúcej vety odporuje právnemu poriadku krajiny sídla uchádzača, uchádzač túto skutočnosť oznámi verejnému obstarávateľovi a verejný obstarávateľ si predmetné potvrdenie vyžiada postupom vyplývajúcim z príslušnej medzinárodnej dohody na úseku vzájomnej ochrany utajovaných skutočností, ktorou je Slovenská republika viazaná a z právneho poriadku krajiny sídla uchádzača; uchádzač na tento účel poskytne verejnému obstarávateľovi primeranú súčinnosť.

b) disponovať platným certifikátom alebo rovnocenným dokladom preukazujúcim implementáciu procesov zabezpečenia a ochrany, ktoré zaručujú minimálne úroveň normy “ISO 14298:2013 Management of security printing processes” alebo ekvivalentnej normy, pre všetky výrobné prevádzky, ktoré sa budú podieľať pri výrobe čistopisov;

c) disponovať platným certifikátom alebo rovnocenným dokladom preukazujúcim implementáciu normy „ISO 27001:2013 Information technology - Security techniques - Information security management system“ alebo ekvivalentnej normy preukazujúci, že aktivity predávajúceho vo vývoji a výskume, dizajne, výrobe, nasadení a zákazníckej podpore, obchode a program manažmente sú v súlade s požiadavkami stanovenými touto normou.

1. Ak v tejto dohode nie je uvedené inak, práva a povinnosti vyplývajúce z tejto dohody a na jej základe vznikajúce práva a povinnosti, ktoré vzniknú zmluvným stranám v dôsledku zrušenia tejto dohody, resp. jej časti, nie je možné bez predchádzajúceho písomného súhlasu druhej zmluvnej strany previesť na tretiu osobu.
2. Predávajúci môže poveriť určitú osobu ako subdodávateľa len s predchádzajúcim písomným súhlasom kupujúceho, po preukázaní kupujúcemu, že subdodávateľ najmä (i) spĺňa všetky podmienky na plnenie tejto dohody a výrobu a dodanie jej predmetu alebo jeho časti, (ii) zaviazal sa k umožneniu kontroly plnenia tejto dohody priamo kupujúcim v rovnakom rozsahu, ako predávajúci a s rovnakými sankciami, z ktorých je oprávnený kupujúci a (iii) predávajúci pred poskytnutím skutočností, informácií a údajov súvisiacich s touto dohodou zaviaže subdodávateľa povinnosťou mlčanlivosti najmenej v rozsahu podľa čl. XIV tejto dohody. Ak predávajúci poverí určitú osobu ako subdodávateľa bez splnenia vyššie uvedených podmienok, je povinný zaplatiť kupujúcemu zmluvnú pokutu vo výške sedemdesiattisíc (70 000) eur za každé takéto porušenie a zároveň má kupujúci právo odstúpiť od celej tejto dohody.
3. V prípadoch, keď podľa ustanovení tejto dohody vzniká zmluvnej strane povinnosť zaplatiť zmluvnú pokutu, je poškodená zmluvná strana zároveň oprávnená požadovať náhradu škody spôsobenú porušením povinností, na ktorú sa vzťahuje zmluvná pokuta, ktorá prevyšuje výšku dohodnutej zmluvnej pokuty.
4. Ak v tejto sa v tejto dohode uvádza oprávnenie jednej zo zmluvných strán odstúpiť od celej tejto dohody a/alebo príslušnej realizačnej zmluvy, toto oprávnenie zahŕňa aj právo príslušnej zmluvnej strany odstúpiť od ktorejkoľvek časti tejto dohody a/alebo príslušnej realizačnej zmluvy podľa rozhodnutia oprávnenej zmluvnej strany.
5. Zánik tejto dohody sa nedotýka nároku na náhradu škody vzniknutej porušením tejto dohody, nároku na zaplatenie zmluvnej pokuty podľa tejto dohody a platnosti a účinnosti ustanovení tejto dohody, ktoré vzhľadom na svoju povahu majú trvať aj po jej zániku, najmä čl. XII až čl. XV, čl. XVII. a čl. XXI. ods. 2 a 3 tejto dohody.
6. V Prílohe č. 3 tejto dohody sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
7. Predávajúci je oprávnený zmeniť subdodávateľa iba s predchádzajúcim písomným súhlasom kupujúceho. Predávajúci je povinný kupujúcemu oznámiť akúkoľvek zmenu údajov u subdodávateľov, uvedených v Prílohe č. 3 tejto dohody, a to bezodkladne.
8. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
9. Predávajúci je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom predávajúceho v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
10. Ak predávajúci bude dodávať čistopisy dokladov prostredníctvom subdodávateľov, v tom prípade je predávajúci povinný preukázať, že subdodávatelia disponujú úrovňou ochrany utajovaných skutočností na stupeň „EU SECRET“. Priemyselná bezpečnosť sa musí vzťahovať aj na všetky prevádzky, v ktorých sa budú čistopisy dokladov SR vyrábať. Subdodávateľ musí disponovať touto previerkou po celú dobu platnosti Rámcovej dohody.
11. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka. Ak na strane Predávajúceho ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
12. V prípade, že Predávajúci, jeho subdodávateľ podľa zákona č. 343/2015 Z. z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:
13. prezident Slovenskej republiky,
14. člen vlády,
15. vedúci ústredného orgánu štátnej správy, ktorý nie je členom vlády,
16. vedúci orgánu štátnej správy s celoslovenskou pôsobnosťou,
17. sudca Ústavného súdu Slovenskej republiky alebo sudca,
18. generálny prokurátor Slovenskej republiky, špeciálny prokurátor alebo prokurátor,
19. verejný ochranca práv,
20. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
21. štátny tajomník,
22. generálny tajomník služobného úradu,
23. prednosta okresného úradu,
24. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
25. predseda vyššieho územného celku.
26. V prípade v prípade nepravdivosti vyhlásenia Predávajúceho, ktoré je uvedené v predchádzajúcom bode 13 tohto článku, je Predávajúci povinný zaplatiť Kupujúcemu zmluvnú pokutu vo výške 30 000,00 EUR.

**Článok XIX**

**Riešenie neplatnosti**

V prípade, ak sa ktorékoľvek ustanovenie tejto dohody alebo jeho časť stane neplatným alebo neúčinným, nebude to mať vplyv na platnosť a účinnosť ostatných ustanovení tejto dohody alebo ich častí, pokiaľ nevyplýva priamo z obsahu tejto dohody, že toto ustanovenie alebo jeho časť nie je možné oddeliť od ďalšieho obsahu. V prípade uvedenom v predchádzajúcej vete sa obidve zmluvné strany zaväzujú neplatné alebo neúčinné ustanovenie nahradiť novým ustanovením, ktoré je svojím účelom a významom najbližšie ustanoveniu tejto dohody, ktoré má byť nahradené, alebo sa použijú príslušné ustanovenia všeobecne záväzných právnych predpisov platných na území Slovenskej republiky, ktoré sú svojím obsahom a účelom najbližšie účelu a významu ustanovenia tejto dohody, ktoré má byť nahradené.

**Článok XX**

**Realizačné zmluvy**

1. Kupujúci je oprávnený kedykoľvek počas trvania tejto dohody vyzvať predávajúceho na uzatvorenie realizačnej zmluvy na výrobu a dodanie predmetu tejto dohody alebo jeho časti.
2. V realizačnej zmluve bude určený najmenej záväzok predávajúceho vyrobiť a dodať v určenom termíne kupujúcemu určité množstvo čistopisov, časový harmonogram plnenia vrátane možnosti a spôsobu jeho zmeny, možnosti a spôsob zmeny množstva čistopisov a požiadaviek podľa čl. III ods. 4 a 5 tejto dohody na čistopisy, konkrétne miesto dodania čistopisov a záväzok kupujúceho zaplatiť kúpnu cenu, ako je dohodnutá v tejto dohode. V ostatných veciach týkajúcich sa práv a povinností zmluvných strán, neupravených v realizačnej zmluve, sa budú uplatňovať dojednania podľa tejto dohody. Súčasťou realizačnej zmluvy môže byť aj špecifikácia plnenia pre predávajúceho obsahujúca presné požiadavky na plnenie v súlade s touto dohodou.
3. Zmluvné strany sa dohodli, že realizačné zmluvy uzatvárané na základe tejto dohody budú zodpovedať podmienkam dohodnutým v tejto dohode, najmä s ohľadom na maximálne jednotkové ceny a práva a povinnosti dohodnuté v tejto dohode.
4. Predávajúci je oprávnený odmietnuť uzatvorenie realizačnej zmluvy len vtedy, ak by kupujúcim navrhované podmienky neboli v súlade s touto dohodou.
5. Kupujúci je oprávnený kedykoľvek písomne odstúpiť od realizačnej zmluvy bez udania dôvodu, pričom je povinný uhradiť Predávajúcemu jeho oprávnene vynaložené a zdokladované náklady, ktoré mu vznikli v súvislosti s realizáciou realizačnej zmluvy, od ktorej bolo odstúpené.
6. Kupujúci je oprávnený odstúpiť od realizačnej zmluvy bez nároku Predávajúceho na úhradu oprávnene vynaložených nákladov a uzatvoriť realizačnú zmluvu s ďalším Účastníkom dohody podľa Poradia uchádzačov, ak:
	1. Predávajúci poruší ktorúkoľvek povinnosť podľa ods. 1, 2, 6 alebo 7 článku X dohody,
	2. Kupujúci odstúpi od dohody podľa článku XXI ods. 3 dohody.
7. Kupujúci je oprávnený uzatvoriť realizačnú zmluvu s ďalším Účastníkom dohody podľa Poradia uchádzačov, ak:
	1. Predávajúci odmietne uzatvoriť realizačnú zmluvu; tým nie je dotknutý článok XX ods. 4,
	2. Kupujúci odstúpi od dohody podľa článku XXI ods. 3 dohody alebo pre porušenie povinností podľa ods. 1, 2, 6 alebo 7 článku X dohody Predávajúcim,
	3. Predávajúci odstúpi od dohody podľa článku XXI ods. 4 dohody.

**Článok XXI**

**Doba trvania dohody a ukončenie dohody a realizačnej zmluvy**

1. Táto dohoda sa uzatvára na dobu určitú, na 84 mesiacov odo dňa nadobudnutia jej účinnosti alebo do vyčerpania výšky finančného limitu podľa Prílohy č. 2 tejto dohody, podľa toho, ktorá skutočnosť nastane skôr.
2. Túto dohodu je možné skončiť:

a) písomnou dohodou,

b) písomným odstúpením,

c) písomnou výpoveďou.

1. Kupujúci je oprávnený písomne odstúpiť od tejto dohody alebo realizačnej zmluvy, okrem prípadov uvedených v iných ustanoveniach tejto dohody alebo v realizačnej zmluve, aj ak
2. proti predávajúcemu začalo konkurzné konanie alebo reštrukturalizácia,
3. predávajúci vstúpil do likvidácie,
4. v čase jej uzavretia existoval dôvod na vylúčenie predávajúceho pre nesplnené podmienky podľa § 32 ods. 1 písm. a) zákona 343/2015 Z. z.,
5. táto nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
6. predávajúci nebol v čase jej uzatvorenia zapísaný v registri partnerov verejného sektora alebo ak bol vymazaný z registra partnerov verejného sektora,
7. predávajúci koná v rozpore s touto dohodou, realizačnou zmluvou alebo všeobecne záväznými právnymi predpismi platnými na území SR a na písomnú výzvu kupujúceho toto konanie a jeho následky v určenej primeranej lehote neodstráni.
8. Predávajúci je oprávnený písomne odstúpiť od tejto dohody, ak:
	1. kupujúci neuhradí faktúru za predmet dohody ani šesťdesiat (60) dní po lehote jej splatnosti v súlade s čl. IX. ods. 11 tejto dohody,
9. Odstúpenie od dohody alebo realizačnej zmluvy musí mať písomnú formu, musí sa v ňom uviesť dôvod odstúpenia a  musí byť doručené druhej zmluvnej strane. Účinky odstúpenia nastanú dňom, keď prejav vôle o odstúpení bude doručený druhej zmluvnej strane.
10. Túto dohodu môže kupujúci písomne vypovedať aj bez udania dôvodu s dvojmesačnou (2) výpovednou lehotou. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená predávajúcemu.

**Článok XXII**

**Záverečné ustanovenia**

1. Táto dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv podľa osobitného zákona. Zmluvu zverejní kupujúci.
2. Vzájomné vzťahy zmluvných strán, vrátane dohody o právomoci všeobecných súdov Slovenskej republiky podľa čl. XVII. tejto zmluvy, sa riadia právnym poriadkom Slovenskej republiky.
3. Práva a povinnosti zmluvných strán, ktoré nie sú výslovne upravené v tejto dohode, sa riadia príslušnými ustanoveniami Obchodného zákonníka a iných všeobecne záväzných právnych predpisov platných na území Slovenskej republiky.
4. Všetky zmeny a doplnky tejto dohody musia byť uskutočnené len formou očíslovaných písomných dodatkov a musia byť podpísané obidvoma zmluvnými stranami. Takto podpísané dodatky sa stávajú neoddeliteľnou súčasťou tejto dohody.
5. Táto dohoda je vyhotovená v šiestich (6) rovnopisoch s platnosťou originálu, pričom každá zmluvná strana obdrží tri (3) rovnopisy.
6. Prílohami, ktoré sú neoddeliteľnou súčasťou tejto dohody, sú

Príloha č. 1: Akosť a vyhotovenie čistopisov, (Opis predmetu zákazky uvedený v prílohe č. 1 súťažných
 podkladov)

Príloha č. 2: Štruktúrovaný rozpočet ceny

Príloha č. 3: Zoznam subdodávateľov

Príloha č. 4: Oprávnenie na oboznamovanie sa s utajovanými skutočnosťami na úrovni bezpečnosti EU

 SECRET

Príloha č. 5: Osobitné podmienky, ktorým podlieha plnenie zmluvy

Príloha č. 6: Podmienky prepravy čistopisov

Príloha č. 7: Kontrola kvality čistopisov

1. Zmluvné strany vyhlasujú, že si túto dohodu pred jej podpisom prečítali, jej obsahu porozumeli a na potvrdenie toho, že obsah tejto dohody zodpovedá ich skutočnej a slobodnej vôli, ju vlastnoručne podpísali.

|  |  |
| --- | --- |
| **Kupujúci:**Podpis: \_\_\_\_\_\_\_\_\_\_\_\_\_\_\_\_\_Meno: Funkcia: Dátum podpisu: | **Predávajúci:**Podpis: \_\_\_\_\_\_\_\_\_\_\_\_\_\_\_\_\_Meno: Funkcia: Dátum podpisu:  |